স্কুবি-ডু, হয়্যার আর ইউ!
স্কুবি-ডু, হয়্যার আর ইউ! হলো জো রুবি এবং কেন স্পিয়ার্স কর্তৃক নির্মিত এবং সিবিএস এর জন্য হান্না-বারবেরা দ্বারা প্রযোজিত একটি আমেরিকান অ্যানিমেটেড কমেডি টেলিভিশন সিরিজ। সিরিজটি ১৩ সেপ্টেম্বর, ১৯৬৯ সালে নেটওয়ার্কের শনিবার সকালের কার্টুন সময়সূচীর অংশ হিসাবে প্রথম প্রিমিয়ার হয় এবং ৩১ অক্টোবর, ১৯৭০ পর্যন্ত দুটি মৌসুমে প্রচারিত হয়। ১৯৭৮ সালে, পরবর্তী অ্যানিমেটেড সিরিজ স্কুবি'স অল-স্টার ল্যাফ-এ-লিম্পিকস এবং দ্য স্কুবি-ডু শো থেকে কিছু নির্বাচিত পর্ব স্কুবি-ডু, হয়্যার আর ইউ! -এর অধীনে এবিসি -তে প্রচারিত হয় এবং ডিভিডি সেটে এটির তৃতীয় মৌসুম হিসেবে বাজারজাত করা হয়। এটি ১৯৭০ থেকে ১৯৭৩ সাল পর্যন্ত যুক্তরাজ্যের বিবিসি ওয়ানে প্রচারিত হয়েছিল। সম্পূর্ণ সিরিজটি বুমেরাং, ম্যাক্স এবং টুবি স্ট্রিমিং পরিষেবাগুলিতেও উপলব্ধ। স্কুবি-ডু, হয়্যার আর ইউ! হলো দীর্ঘমেয়াদী‌‌ মিডিয়া ফ্র্যাঞ্চাইজি স্কুবি-ডু এর প্রথম সিরিজ যা প্রাথমিকভাবে অ্যানিমেটেড সিরিজ, বেশ কয়েকটি চলচ্চিত্র এবং সংশ্লিষ্ট পণ্যদ্রব্য নিয়ে গঠিত।